**BONNIE & MAHESH CHAVDA**

*Amint Mahesh Chavda az Igét tanulmányozva ült, érezte, ahogy Isten Dicsősége rászáll. Akkor ott, a szeme előtt állt az Úrnak egy angyala. Most szeretné veled is megosztani azt a Kinyilatkoztatást és Impartációt Isten Dicsőségéről, melyet akkor kapott!*

**SID**: Helló, Sid Roth vagyok. Üdvözöllek világomban, ahol természetes a természetfölötti! Én abszolút szeretem a Menny jó illatát! Szeretem, amikor a Menny a Földre jön és mi partneri kapcsolatban lehetünk a Mennyel. Amikor Isten Dicsőségére gondolok, a teremtő csodákra, az elképesztő csodákra, akkor Mahesh és Bonnie Chavdára gongolok. Itt van velem Mahesh. Mahesh, elég nehéz elhinnem, hogy egy 900 éves hindu vallási kultúrából származol!

***MAHESH****: Ez így is van! Afrikában, Kenyában születtem, hindu szülők gyermekeként. A hindu vallás visszanyúlik vérvonalunk őseire 900 évre! És ami elképesztő Sid, az, hogy 900 év alatt egyetlen egy családtagom sem ismerte az Urat Megváltójaként!*

**SID**: Akkor te, mégis hogy ismerted meg a Messiást? 900 éves hinduizmusból csak úgy… Ők benne voltak egy amolyan „kasztrendszerben”…?

***MAHESH****: Igen, én a Rajput kasztban voltam.*

**SID:** Az mit jelent?

***MAHESH****: Rajput azt jelenti „királyok fia”. Arisztokrata kaszt.*

**SID:** Mi volt az első átélésed az Úrral?

***MAHESH:*** *Nos, kb. 16 éves voltam, amikor kopogtak az ajtónkon és egy misszionárius hölgy volt az, aki a szomszédságban gyerekeknek csinált valami programot és mivel szomjas volt, azért jött hozzánk, hogy kérjen egy pohár vizet. Adtam neki egy pohár vizet, ekkor ő adott egy angol nyelvű Újszövetséget nekem. Én nagyon szerettem olvasni, így megköszöntem neki és azonnal el is kezdtem az olvasást. Ekkor azt találtam Sid, hogy ez a legelképesztőbb könyv, amit valaha is olvastam, mert olvasása közben szinte beszélt hozzám! Olyan érzésem volt, mintha maga a szerző ott lenne mellettem és beszélne hozzám. Ami különösen nagyon lenyűgözött, az a János 14 volt, amikor az Úr azt mondja: „ÉN VAGYOK az út, az igazság és az élet! Senki nem jöhet az Atyához, csakis én általam!”*

**SID:** Ez kissé eltér a hinduizmustól, nem?

***MAHESH****: Hát persze, hiszen a hinduizmusban úgy hiszik, hogy sok különféle út vezethet el Istenhez! Itt viszont Jézus azt mondja magáról, hogy Ő az egyetlen út, Ő az igazság és a fény!*

**SID:** Ez érdekes. Amerikában nagyon sok hindu gyökér lehet akkor, mert nagyon sokan úgy vélik, hogy sok út vezethet Istenhez.

***MAHESH****: Ez így van! Szóval, csak úgy áradtak rám a Biblia szavai. Mentem iskolába, és szinte az volt az érzésem, hogy az Ige követ engem, mintegy kísért engem. Mintha élnének ezek a szvak! A Biblia élő, ható, aktív és tele van erővel! A Szent Szellem lehelete ihlette! Emlékszem a bennem zajló csatára. Tudtam mostmár, hogy Jézus a Megváltó. Felfedeztem, hogy Ő az út, az egyetlen út az Atyához. De küszködtem belül a tradíciókkal. Így egyik este azt mondtam magamban: nem bírom tovább ezt a belső harcot, nem olvasom többé a Bibliát. Nem gondolok többet Jézusra!*

**SID**: De miért akartad most föladni, amikor egy olyan könyvet találtál, ami élő? Mostmár elkezdted felismerni, hogy Jézus a Messiás és nem pedig ez a rengeteg sok isten. Csakis EGY út létezik!

***MAHESH****: Nagy küzdelem folyt a bensőmben!*

**SID:** De hogy tehetted mégis ezt, Mahesh?

***MAHESH:*** *A tradícióim és a büszkeségem miatt, nameg a félelem miatt!*

**SID:** Azt hittem, csak nekünk, zsidóknak ilyen sarkallatos pont a tradíció. Tradíció…

***MAHESH:*** *Nos, igen, útban állt a tradíció, a családommal való kapcsolatom, mivel tudtam, hogy emiatt teljesen elvetnek, elutasítanak majd engem.*

**SID:** Megtetted azt, amit a Biblia mond. Mérlegelted mennyibe fog neked ez kerülni, így félretetted a Bibliát. Majd sikerült Istennek meglepnie téged! Mi történt?

***MAHESH:*** *Elvesztettem az eszméletem.*

**SID**: Tényleg?

***MAHESH****: Ott, ahogy olvastam a Bibliát, majd azt mondtam, hogy félreteszem, és nem gondolok erre többé. Olyan volt, mint akit „kiütöttek”, elvesztettem az eszméletem, bár mégsem vesztettem el, mert egy olyan helyre került, ahol még soha nem jártam azelőtt. A leggyönyörűbb fényt láttam, mintha egy szivárvány lenne körülöttem, amiből zene szólt. A teljes lényem átjárta az az éneklés, teljes és tiszta extázis volt! Majd láttam, hogy szép fű és virágok vannak körülöttem. A virágok úgy tűntek, mintha örömteljesen énekelnének.*

**SID:** A Mennyben voltál tehát.

***MAHESH:*** *Igen. Láttam magam körül az aranyutcákat.*

**SID**: Hogy lehetséges, hogy valaki egy 900 éves hindu háttérből, annak is a legmagasabb szintjű kasztjából odáig jut, hogy van egy mennyei átélése? Mivel érdemelted ezt ki?

***MAHESH:*** *Nem tudom. Semmivel nem érdemeltem ki! Talán csak azért történhetett, mert éhes voltam arra, hogy megismerjem Istent, többre vágytam!*

**SID:** Isten nagyon jó! Te félretetted a Bibliát! Gyerünk már, mérlegelted, mivel jár, mennyibe fog ez neked kerülni és nemet mondtál… Mi mást láttál még?

***MAHESH:*** *Láttam ezt a fényt, mely forrása volt mindazon gyönyörű fénylényeknek! Élő fény volt! És ez a fény, vagy világosság énekelt és az egész lényem, minden a bensőmben, még a szerveim is énekeltek, tökéletes harmóniában ezzel a fénnyel és a hanggal. Óriási öröm és éneklés van ott! Majd ez a fény elindult felém, és ebben a fényben megláttam az Úr Jézust! Tudtam, hogy Ő volt az! Neki vannak a legkedvesebb szemei, olyan szeretetteljesek és könyörületesek. Az látszott a szemében, mintha a Földön minden szenvedést elszenvedett volna. Mindazt, amivel az emberek szenvedtek, azt magára vette és az tükröződött a szeméből, hogy győzelmet, diadalt aratott. Elindult felém, rátette kezét a vállamra és azt mondta: „Én kistestvérem!” Sok órán át feküdtem ott eszméletlenül, olyan este 9-től, másnap reggel 5-ig. A kakas kukorékolása ébresztett és tudtam, visszatértem. Azt is tudtam, hogy jártam valahol. Azonnal térdeimre borultam és elfogadtam Jézust Uramnak és Megváltómnak. Tudtam, hogy senki más nem szeret engem jobban Jézus Krisztusnál!*

**SID**: Emlékszel, hogy abból a fényből milyen éneket hallottál? Mit énekeltek? Megmaradt benned néhány szó?

***MAHESH****: Igen! Szeretet áradt rám abból a fényből és hallottam, ahogy énekel is. Az Úr énekét énekelte, mely így szólt: „Szeretlek, szeretlek, mindig is szerettelek! Szeretlek, szeretlek, mindig is szeretni foglak!”*

**SID:** Megtennéd, hogy belenézel a kamerába és elénekled ezt újra? Amikor Mahesh énekel majd, szeretném, ha ti is megtapasztalnátok most Isten szeretetét. Tedd meg, jó?

***MAHESH****: „Szeretlek, szeretlek, mindig is szerettelek! Szeretlek, szeretlek, mindig is szeretni foglak!”*

**SID**: Mahesh aztán pásztorrá válik, méghozzá egyedülálló pásztorrá. Bonnie pedig megtér, és hívő kereszténnyé válik, azonban van egy problémája. Mi volt a problémád, Bonnie?

***BONNIE****: Nos, szerintem annak eredményeként is, amilyen kapcsolataim voltak azelőtt, és amiatt is, amikben benne voltam. Nagyon hajmeresztő és félelmetes természetfölötti dolgok kezdődtek el az életemben és körülöttem. Sötét dolgok, tele félelemmel, és ahogy ezekkel küzdöttem, már odáig jutottam, hogy elkezdtem gonosz hangokat hallani, és olyan érzésem volt, hogy ezek teljesen elnyomnak, sőt szinte leuralnak. Szokatlan dolgok, melyek fölött egyáltalán nem tudtam önuralmat gyakorolni. Egy fiatal barátnőmnek mondtam el épp ezeket, amikor megszólalt és azt mondta: „Ó, én ismerek egy olyan embert, aki tud neked segíteni ezzel a problémával!” Azt mondtam: „Vigyél oda a vezetődhöz!” Így találkoztam Maheshel.*

**SID**: Mahesh, te épp ebben az időben böjtöltél 40 napot, melyet sokszor csináltál! Hogy tudtad megtenni, hogy többször is 40 napos böjtöket csináltál? Itt nyugaton azért nem túl megszokott dolog ez…

***MAHESH:*** *Akkor kezdtem a böjtöt, amikor egy olyan állami iskolában kezdtem el dolgozni, ahol elmebeteg gyermekekkel foglalkoztam. Volt ott egy kisfiú, aki annyira szenvedett, teljesen le volt uralva és állandóan ütötte - verte saját magát. Időrend szerint 16 éves volt, azonban elmeállapota szerint másfél - két éves volt csupán. Akkor hallottam az Úr hangját és azt mondta: „Ez a fajta nem megy el másképp, csakis ima és böjt által.” Szóval elkezdtem böjtölni. Ekkor 14 napot böjtöltem már, amikor imádkoztam ezért a kisfiúért és ő teljesen megszabadult! Rokkant - nyomorék volt és azonnal elkezdett járni, nem bántotta magát többé. Akkor tanultam meg azt az igazságot, hogy szabadulás és gyógyulás is tud jönni, amikor Isten vezetése szerint elkezd az ember imádkozni és böjtölni. Magunkért is tehetjük ezt, de másokért is és meglátjuk, amint megszabadulnak!*

**SID**: Bonnie, te is megszabadultál, amikor Mahesh imádkozott érted?

***BONNIE****: Igen, ahogy elmentem oda, Mahesh ekkor egy gyülekezet pásztora volt. Elmagyaráztam neki a problémám és ő csak annyit mondott: „Fiatalasszony, önnek szabadulásra van szüksége!” Leültett egy székre és kezeit rámtéve imádkozott értem a Jézus nevében. Én jobban meg voltam döbbenve, mint bárki más, mert szó szerint azt láttam, hogy békaformájú lények távoznak belőlem a számon keresztül. 3 béka kiugrott a számból és elugrált onnan. Tisztában voltam azzal, hogy a körülöttem lévő emberek valószínűleg nem látták, én azonban valami valósat voltam képes meglátni a szellemvilágban, mely lenyomott engem, aminek én nyitottam meg magam valamikor valamivel. Most azonban a Jézus nevében távoznia kellett és el is ment!*

**SID**: Mennyi időbe telt ez az egész? Sokáig tartott?

***BONNIE****: 15 percig!*

**SID**: És megszabadultál?

***BONNIE:*** *Megszabadultam!*

**SID**: Fogolyként sétáltál be oda és szabad emberként távoztál!

***BONNIE****: Teljesen szabadon, igen!*

**SID**: Jó érzés szabadnak lenni, ugye?

***BONNIE****: Jó érzés szabadnak lenni, és tudod teljesen meggyőzött engem az is, hogy a szellemvilág sokkal valóságosabb, mint amit látunk, ez teljesen körbevesz bennünket! A jó és a rossz oldal is egyszerre!*

**SID**: Ahogy Maheshnek volt egy átélése, neked is volt átélésed. Ő is egyedülálló és te is! Majd néhány nagyon érdekes információt kaptál. Mi volt az?

***BONNIE****: Nos, egyik nap, ahogy hazaértem munkából, miután már volt az Úrral néhány átélésem, fölfedeztem, hogy Jézus mennyire valóságos és azt is hiszem, hogy minden egyes emberi lény a tudta nélkül is vágyakozik Istennel való közösségre. Ebben a keresésemben, Jézus jelent meg teljesen valóságos módon az életemben. Szóval, ahogy egyik nap hazaértem munkából, szokásom szerint leültem, hogy Istennel töltsek időt, és ahogy elkezdtem olvasni a Bibliát és Istenről elmélkedtem, amikor hirtelen olyan fehér színű füstszerü valami jelent meg, mely pont úgy nézett ki, mint amiket filmekben használnak, és befújnak füstszerű gőzt. Szó szerint vastag köd töltötte meg a szobát, majd néhány perccel később, maga az Úr lépett be a szobámba. Nem tudom ezt másképp megmagyarázni. Volt vagy 5 méter magas, mégis a 2,5 méter magas házamban elfért valahogy és a jelenléte, ez a dicsőség betöltötte a szobát, szavakkal leírhatatlan módon. Teljesen átitatott jelenlétével, szentségével, valóságával, csodájával, Isten szeretetével és örömével. Éreztem az örökkévalóságát és én magam is úgy éreztem abban a pillanatban, mintha én is örökkévaló lennék. Majd egy idő után, csak úgy elhalványult a jelenléte, és mielőtt teljesen eltűnt volna, annyit mondott: „Hamarosan férjhez fogsz menni!”*

**SID**: Azt is mondta kihez?

***BONNIE****: Nem, nem mondta!*

**SID:** Szóval, Mahesh, elmondtad nekem, hogy ez a Bonnie, aki a gyülekezetedbe jár, nagyon pontos a prófétálásban és te tudtad is ezt. Odament hozzád és azt mondta neked: „Jézus eljött hozzám és azt mondta, hamarosan férjhez megyek!” Ekkor volt sejtésed arról, hogy te leszel az, aki elveszi őt?

***MAHESH****: Nem! Egyáltalán nem! Ő annyira erőteljesen felkent volt, hogy pásztorként tudtam és azt mondtam: „Neki egy Isten emberére van szüksége!” Elkezdtem imádkozni érte és azt mondtam: „Istenem, adj ennek a nőnek egy Isten szerinti férfit!” Fogalmam sem volt arról, hogy én voltam az a valaki!*

**SID**: Hogy jöttetek rá?

***MAHESH****: Mondd el te!****BONNIE:*** *Nos, mindketten együtt jártunk egy másik személlyel, akit úgy hívnak: Szent Szellem. Szóval Isten szólt hozzám is, Maheshez is, amikor egy közös barátunk meghívott bennünket vacsorára, akik érdekes módon úgy mentek el otthonról, hogy kettőnket magunkra hagytak és akkor beszéltük meg, hogy mindketten ugyanazt kaptuk az Úrtól. Ekkor azonnal el is határoztuk mikor lesz az esküvőnk, hol és hogyan fogjuk megtartani, szóval mindent egyetlen este alatt döntöttünk el.*

**SID**: Oké, kicsit előretekerjük az eseményeket, jöttek egymás után a gyerekek, amikor Mahesh, te elutazták Zairébe. Azonban, kissé nehéz szívvel utaztál el, miért is, mi történt otthon?

***MAHESH****: Igen, Bonnie már épp terhes volt a negyedik gyermekünkkel, placenta praevia totalisa volt, ami miatt egy nagyon korszülött gyermeket hozott a világra. 4 hónappal korábban kellett megszülnie, tehát mindössze 5 hónapig fejlődött csak az anyaméhben. Kevesebb volt, mint fél kiló. Azt mondták súlyos vérzékenysége van, belei üszkösödtek, tüdeje eldeformálódott. Az orvosok azt mondták, csupán néhány órát fog élni és meghal. Ha életben is marad, egész életében csupán vegetálni fog. Éppen ekkor kellett mennem, hogy jó barátommal, Derek Princ-el együtt szolgáljak, egy csapatként tartottunk összejöveteleket.*

**SID**: Hogy voltál képes elmenni? Bonnie, hogy tudott így otthagyni téged?

***BONNIE****: Nos, az egyik dolog, amit itt Mahesh nem említett meg az volt, hogy még terhességem előtt meglátogatott az Úr, és kijelentette, hogy fiúnk fog születni, és Áronnak kell majd neveznünk. Tehát amikor előálltak ezek a szörnyű körülmények, én egyszerűen csak hittem az Úr Szavának. Aznap, amikor Áron megszületett, Jézus besétált a műtőszobába, a hangja kijött belőle, átment az egész testemen át, és az szülte meg a fiam. S bár én akkor elvesztettem az eszméletem, mégis meg voltam győződve kezdettől fogva, hogy Isten hűséges lesz!*

**SID**: Oké, te ott vagy Zairéban egy hatalmas evangelizáció kellős közepén, amikor kaptál egy látomást valakiről, aki halott volt. Meséld ezt el!

***MAHESH****: Igen, befejeztük Derekkel a munkát Zambiában, ahonnan én tovább repültem Zairébe. Isten meglátogatása volt ott abban a városban. Az első este – minden reklám, vagy hirdetés nélkül – százezer ember jött el az összejövetelre. Szerdán, a szívem még mindig össze volt törve, mivel a saját fiam ott volt a kórházban és haldoklott. Szerda délután arról prédikáltam, hogy fontos imádkoznunk Jeruzsálem békességéért. A végén azt mondtam, hogy áldjuk meg Izráelt és szeressük a zsidókat!*

**SID**: Mahesh, had mondjam el, szoros kapocs van Izráel megáldása és a csodák felszabadítása között! Ezt tudom, de folytasd csak!

***MAHESH****: Szóval, aznap este épp befejeztem a prédikációt és imádkoztunk Jeruzsálem békességéért, és áldottuk Izráelt, hátraléptem a mikrofontól, mert Isten dicsősége mindenütt ott volt körülöttünk. Ugyanazt a fényt láttam megjelenni, mint amilyet elmeséltem az elején, egy arany-szerű fényesség, mely élő volt, és teljesen körülvett engem szó szerint. Ebből a fényből hallottam egy hangot és azt mondta: „Van itt egy ember, akinek ma reggel meghalt a fia. Hívd előre, mert a mai napon nagyszerű dolgot fogok cselekedni!” Akkor azt mondtam: „Hol van az a férfi, akinek ma reggel meghalt a fia? Gyere előre!” Egy Mulanda Manica nevű ember, aki egy Kencsasza nevű szomszédos faluban élt, Zairében, fölszaladt és azt mondta: „A fiam meghalt ma reggel 4 órakor maláriában. A testét a kórházból a hullaházba szállították.” Amikor kezem rátettem erre az emberre, fiának teste pedig ott volt a hullaházban, ottani szokások szerint családtagok megmosták a halott testét ennek a 6 éves kisfiúnak. Ő ekkor kétszer tüsszentett és úgy kelt fel onnan, mintha csak mélyen aludt volna, mialatt én az édesapjáért imádkoztam. A kisfiú azt mondta: „Hol van az apám? Éhes vagyok!”*

**SID**: Mi volt a helyzet a TE saját fiaddal?

***MAHESH****: Ez benne a legelképesztőbb és legcsodálatosabb! Amikor Istennek ebben a jelenlétében kihirdettem, hogy ez a kisfiú feltámad, Isten jelenléte és dicsősége több ezer mérföldet utazva épp odament, ahol az én kicsi fiam haldoklott a Floridai „Plantation General” Kórházban és tökéletesen meggyógyította őt! Meggyógyította vérzékenységét, belei üszkösödését, tüdejét, mindent! Tökéletesen meggyógyította! Ma már 21 éves és az Észak-Karolina egyik neves főiskolájának kitűnő tanulója! Okos, kedves és nagyon jóképű fiú!*

**SID**: Szóval, mi a tanulság mindebből? Tedd Istent előre? Keresd először Isten Királyságát és minden egyéb ráadásként megadatik neked?

***MAHESH****: Pontosan!****BONNIE****: És Ő ténylegesen egy természetfölötti Isten, Sid! Isten a csodák Istene!*

**SID**: Helló, Sid Roth vagyok Mahesh és Bonnie Chavdával. Neked volt egy átélésed Istennel! Azt kívánom, bár minden pillanatban lennének ilyen átéléseink! Bonnie, meséld el nekünk az átélésed!

***BONNIE****: Nos, abban az időben három gyermekünk volt, Fort Lauderdalen laktunk. Mahesh vezette a Nemzeti Ima és Böjtnapot. Ekkor ő Washington D.C.-ben volt, és ezt az imaösszejövetelt a Kongresszusi Házban vezette. Én fölébredtem az éjszaka kellős közepén, azt gondoltam a legidősebb gyermekünk járkál, aki ekkor volt óvodás. Fölkeltem az ágyból, hogy lekapcsoljam a lámpát, mert világos volt az egész házban és el sem tudtam képzelni, hogyan. Szóval, kijöttem a hálószobából a nappaliba, és emlékszem, ahogy odasétáltam a villanykapcsolóhoz, hogy lekapcsoljam, amikor észrevettem, hogy föl sem volt kapcsolva. Mégis fényben úszott az egész ház.*

**SID**: Várj egy pillanatot! Jól hallom én ezt? Az összes villanykapcsoló le volt kapcsolva, mégis világos volt az egész házban? A villanyok le, vagy fel voltak kapcsolva, amikor világos volt mindenütt?

***BONNIE****: Minden villanykapcsoló le volt kapcsolva, csakis az Úr jelenléte világított!*

**SID:** Wow.

***BONNIE:*** *Ő maga a világosság! Jézus maga, az Ő személye, a világ világossága és az egész házban világosság volt. Amikor láttam, hogy minden kapcsoló le van kapcsolva, mégis fényáradat tölti be a házat, azonnal térdre borultam és imádtam az Urat ebben a jelenlétében. Ez volt a kezdete, az azután következő meglátogatásoknak, átéléseknek. Az Úr jött, és szólt hozzám, mialatt Mahesh Washingtonban prédikált. Felszólítottuk a gyülekezetet egy csoportos 21 napos böjtre, amikor hatalmas átéléseik kezdődtek el az embereknek. Azt hiszem, ez volt a kezdete mindennek.*

**SID**: Mi történt az ottani emberekkel?

***BONNIE:*** *Isten átformálta őket és megérintette őket a Dicsőségével!*

**SID**: És sokan meggyógyultak?

***BONNIE****: Rengeteg beteg meggyógyult ezalatt az átélés alatt, egy amolyan ébredési hullám söpört végig, mely először is tisztára mosott mindenkit, megszentelt és megszabadított.****MAHESH:*** *Az egészben a legnagyobb csoda az volt, hogy amint elkezdtünk böjtölni, volt egy olyan alkalom, amikor több százan voltuk együtt, azonnali módon, mind egyszerre megláttuk Isten jelenlétében, ahogy ott függ előttünk a kereszt!*

**SID**: És hogy nézett ki?

***BONNIE:*** *Olyan volt, mintha kristályos lenne, ami a szellemiből materializálódott.*

**SID**: És mindnyájan egyszerre láttátok?

***MAHESH****: Így van!* ***BONNIE****: Igen! Félretettük a székeket és úgy tartottuk az összejöveteleket, hogy nagy kört alkottunk és nem volt köztünk senki vezető, és nem is volt semmi előre elkészített terve az imánknak. Szó szerint csak összejöttünk Isten jelenlétének felhője alatt és annyira valóságos volt, hogy csak ott áztunk (soakingoltunk) Dicsőségében. Az egyik ilyen összejövetelen hirtelen a nagyterem közepén mindnyájan egyszerre megláttuk a keresztet, mely élő volt és vér volt rajta. Jézus nem függött ott a kereszten, mégis a kereszt maga élő volt és a vérnek is élő jelenléte volt, ezt ki kell hangsúlyoznom!*

**SID:** Egy ilyen átélés után soha többé nem leszel ugyanaz!

***BONNIE****: Ez így is van! Még mindig nagyon közeli kapcsolatban vagyunk azokkal, akikkel együtt voltunk ott, ezalatt az átélés alatt, ami már talán 30 vagy 35 éve volt.*

**SID:** Akkor pörgessünk előre. Kb. egy évvel ezelőtt, egy angyal látogatott meg. Meséld ezt el!

***MAHESH:*** *Ez így van! Bonnie ismét egy másik városban volt ekkor. Én otthon voltam és azt éreztem, hogy a Bibliát kell tanulmányoznom. Ekkor hirtelen történt meg az, ami nem csupán egy látomás volt. A saját szemeimmel láttam, nyitva voltak a szemeim, amikor hirtelen egy angyal szállt le. Karjai voltak és nagyon fiatal kinézetű volt, és mosolygott! Éreztem a füst illatát, mivel épp egy csata helyszínéről jött oda hozzám. Épp harcolt és az arcán a győzelem jelei látszottak. Rám nézett és azt mondta: „Milyen nagy a széked?” Azon tűnődtem: „Vajon mit értett ezalatt?” Ahogy megkérdeztem az Urat, a Szent Szellemet, hogy világosítsa meg ezt számomra, Ő a 22-es Zsoltárhoz vezetett (az angol szerint): „Isten trónja Izráel dicséretei közé emeltetik föl. Amikor népe dicséri Őt, trónja felemeltetik!” Ez a „szék” tehát a trónra vonatkozik. Amilyen mértékben dicsérjük és imádjuk az Urat, olyan mértékben emeltetik fel Isten trónja az életünk különböző területein. Istennek trónt emelük dicséreteinkkel és olyankor bármilyen csatában is legyünk, folyjék ez a gyógyulásért, szabadulásért, anyagiakért: Isten győzelmet akar nekünk adni és minél jobban trónt emelünk Neki, annál több győzelmet tud szerezni nekünk! Amikor Bonnie hazajött, azonnal megérezte Isten jelenlétét az otthonunkban! Azt kérdezte: „Mi történt itt?” Azt feleltem: „Egy angyal járt itt!”*

**SID:** Biztos, hogy házadban amúgy is mindig érezhető Isten jelenléte, ekkor azonban biztos volt valami különös is.

***BONNIE****: Abszolút! Ahogy besétáltam az ajtón, olyan érzés volt, mintha a Mennybe léptem volna be. Mint amikor eső illatot érez valaki, épp így tudod érzékelni az atmoszférát is magad körül, kissé másképp él, és együtt jár egy örömmel, amely tipikus mutatója annak, hogy ez Isten jelenléte!*

**SID:** Helló, Sid Roth vagyok Mahesh és Bonnie Chavdával. Ezt nehéz felfognom, és lehet számodra is nehéz lesz megérteni! Van egy haldokló kislány, akinek már csak napjai vannak hátra májbetegsége miatt, ami Mahesh és Bonnie tudomására jut. Nos, én hallottam már olyat, hogy imádkoztak valakiért. Hallottam a kézrátételről is, de soha, soha ezelőtt nem hallottam még olyan imáról, mint amilyet ti imádkoztatok itt! Mi történt ezzel a kislánnyal, aki májbetegsége miatt haldoklott, Mahesh?

***MAHESH****: Nos, a kislány pásztora és az édesanyja is fölhívtak és azt hallották, hogy az Úr azt mondja nekik: „Hívjátok a tábornokot!” Tudták, hogy ez én vagyok, és arra kértek, hogy imádkozzam ezért a kislányért, aki már föladta. Túlságosan szétterjedt májában a betegség, már arra sincs idő, hogy májátültetést kapjon, nagyon rossz állapotban van mája miatt. Megkérdezték, imádkoznék –e érte. Azt feleltem persze! Akkor bekerültem Isten jelenlétébe és ott időztem legalább 26 órán keresztül!*

**SID:** Bonnie is veled imádkozott, ugye?

***BONNIE****: Igen, abszolút.*

**SID:** Te is ilyen hosszasan imádkoztál?

***BONNIE:*** *Igen! És tudod, itt meg kell valamit említenünk a Dicsőségről! Fel kell ismerned, hogy az a Jézus személyének élő jelenléte, különösen megbízott követéé, aki a Szent Szellem! S bár Ő láthatatlan, de jelenléte nagyon is érinthető, valóságos!*

**SID:** Oké. Szóval tudtátok, hogy valami jó dolog történt.

***MAHESH:*** *Igen.*

**SID**: Mit csináltatok?

***MAHESH:*** *Nos, felhívtam az édesanyát és a pásztort és a mája mostmár teljesen normalizálódott. Jobb is volt, mint normális! Nem csak meggyógyult, hanem tökéletesen meggyógyult!*

**SID:** Ezt mivel magyarázzák? Hiszen már haldoklott a kislány!

***MAHESH****: Így van! Azt mondták: „Nekünk semmi közünk nincs ehhez!” Én tudtam, hogy mi történt és érzékeltem is. És ez az, amit át szeretnék adni az embereknek, hogy bekerülhetünk abba, amit én „Dicsőség Buboréknak” nevezek. A Szent Szellem Buboréka, ami a Dicsőségben van!*

**SID:** De várj egy pillanatot! Hallottam már arról, hogyan kerüljünk be a „Dicsőség Buborékába”. Amiről viszont még soha nem hallottam az, hogy ti mindketten bekerültetek abba a haldokló májba! Magyarázd ezt el.

***MAHESH****: Ez csakis Jézus miatt és által lehetséges! Az történt, hogy azalatt a 26 óra alatt, szellemben ott voltunk a kislány májában és minden egyes sejtet fölszabadítottunk, mely mérgezte a máját.*

**SID:** Ezt mindketten megtapasztaltátok? Mindketten egyszerre láttátok és mondtátok ki a dolgokat?

***BONNIE****: Nem, mivel amikor az Ú jelenlétében vagy ilyen módon, ott Ő az, aki a munkát végzi, és minden – bár természetfölötti – mégis annyira normális! Teljesen természetes! Isten Szelleme elragad egy olyan helyre, ahol a teljes lényed harmonizál az Ő lényének valóságával, és mivel Ő világosság, szeretet, gyógyulás, öröm és erő, mindez teljesen természetes! Ahogy te is szoktad mondani, a természetfölötti természetes! Nekünk természetes a természetfölötti!****MAHESH****: És újra és újra az történik, hogy amikor bekerülünk ebbe a „Dicsőség Buborékba”, sáfárává válunk a körülöttünk lévő atmoszférának! Sokszor nem is tudjuk milyen mértékű ez, de van olyan, hogy ez az atmoszféra ott a bensőnkben másfél méteres! És ez nem más, mint Isten jelenléte, a „Shekinája”. Mivel telve vagyunk Szent Szellemmel, ezért ennek kell belőlünk kiáradni! Ez csakis Jézus miatt van, és amiatt, amit Ő elvégzett a kereszten. Mi igenis bekerülhetünk ilyen módon is az Ő jelenlétébe, és te és én, és minden nézőnk is, Isten Dicsőségének a Nagykövetei vagyunk!*

**SID:** Milyen érzés volt ott lenni szellemben egy másik ember sejtjeiben? Próbálom valahogy felfogni ezt, Mahesh!

***MAHESH****: Milyen érzés? Ott vagyunk, és elvégződik a gyógyulás. A puding próbája pedig az evés, tehát a máj gyógyulása teljessé vált, és amikor az Úr kimondta, hogy „elvégeztetett”, akkor ez is megtörtént! Bizonyos szinten ez egy rejtély. Azonban Isten Dicsősége, az Ő jelenléte az, ami megérintette és megváltoztatta az összetételét minden egyes pici sejtjének, ennek a kislány májának! Az Úr jól tudta, hogy halál közeledik, de Ő életet hozott!*

**SID:** Oké. Erről nem lehet elég tanítást kapni! Soha nem lehet eleget hallani a kereszről! Nem bírok elég tanítást hallgatni a Dicsőségről, ti pedig épp erre specializálódtatok! Bonnie, tanítanál egy percet erről úgy, hogy a kamerába nézel, majd Mahesh is, és tegyétek meg bátran mindazt, amit Isten mond nektek!

***BONNIE****: Azt hiszem, az első dolog, amit mondanék az, hogy a Kereszt mindent megváltoztat! Ettől változik meg minden! Ez egy természetfölötti, állandóan tartó dolog. Épp úgy, ahogy nincs győzelem csata nélkül, a kereszt számodra azt demonstrálja, azt mutatja be, hogy Isten készített számodra megoldást minden emberi dilemmádra, minden bűnödre, minden egyes szenvedésedre és minden megválaszolatlan kérdésedre, ami csak felmerül benned! A kereszt teljes és tökéletes munkájában Isten mindenről gondoskodott!****MAHESH****: Ez olyan, mint a sugárveszély. Nincs olyan emberi ügynökség, mely képes lenne megállítani a nukleáris fertőzést. A bűn pontosan ugyanilyen. Mind meglettünk azzal fertőzve! De a kereszt elképesztő ereje, Jézus feltámadása, az, ahogy elhozta és elszabadította Dicsőségét erre a Földre, hogy azzal úgymond fertőtlenítsen mindenkit, aki segítségül hívja az Úr nevét. Bárki, aki segítségül hívja Jézus nevét, megmenekül és fertőtlenítve lesz, hogy úgy mondjam… Sid, én szó szerint ezt láttam, amikor a fiam haldoklott és azt mondták, hogy leállt a veseműködése, az arany fény körbevette őt. Ordított fájdalmában, amikor a Kereszt Dicsőségével össze lett kapcsolva és az Úr elvett minden fájdalmát és új veséket teremtett a régi helyett. Ma már 30 éves a fiam, és a kereszt miatt egészséges és erős! Bárki, aki néz most bennünket, ha gyakorolja hitét a keresztben, Isten ereje és dicsősége jön most a gyógyításra és szabadításra!*

**SID**: Imádkozz most az emberekért!

***MAHESH:*** *Most, ebben a pillanatban, Isten dicsősége jön most feléd, ahogy a Keresztről beszéltünk. Az Úr vesebetegségből gyógyít most! Hiszem, hogy rákos daganat, negyedik stádiumból eltűnik most! Van egy hölgy nézőnk, aki mellrákban szenvedett. Az Úr megérint most téged! Van egy nyugdíjas, vagy leszázalékolt férfi, akinek prosztata rákja van, az Úr megérint most téged! Valaki kisbabája, vagy gyermeke kórházban van most. Mi csak hálát adunk az Úrnak azért, hogy csodákat cselekszik! Különféle dolgok vannak most. Ha tolószékben voltál eddig, mozgasd meg a lábaidat és lásd meg a gyógyulásod! Állj föl! Isten dicsősége itt van most! A Kereszt fénylik most és megváltozik körülötted az atmoszféra! Felszabadítom a gyógyulást most Jézus Krisztus Dicsőségén keresztül!*

**SID**: Te érzékelsz valamit, Bonnie?

***BONNIE****: Vibrálást! Azt érzékelem, hogy sokaknál olyan, mintha óriási vihar tombolna. Látok különösen egy fiatal nőt, hosszú fekete hajjal, azt érzed, mintha dorombolna a hasad, szeretném, ha tudnád, elkezdted érezni te is ezt a vibrálást. Beszéltünk arról, hogy Isten kézzel fogható módon meg tud jelenni és Ő meg akar látogatni téged, hogy legyen egy átélésed Vele. Van három gyermek is egy családban, ahol vagy az édesanya, vagy a nagynéni, aki csupán rokona ennek a három gyermeknek és néz most bennünket. Az Úr dicsősége meg fogja érinteni ezeket a gyermekeket! Isten teljes mértékben, és erősen a kezében tartja sorsukat és jót tervezett felőlük!*

**SID**: És Isten most szíveket is gyógyít! A vérnyomásod kiegyenlítődik és normális! Ki fogod kerülni a kerülőket! A Mennyből kapsz most egy új szívet! Mahesh, kaptak már emberek új szívet szolgálatod során?

***MAHESH:*** *Igen, abszolút!*

**SID**: Abszolút. Ez tetszik! Jézus azt mondta: „elvégeztetett”! És én is azt mondom, hogy elvégeztetett a kereszt miatt és Isten Dicsősége miatt!